पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाब यूनिवर्सिटी के यूनिवर्सिटी बिजनेस स्कूल (यूबीएस) मामले में बनी सेक्सुअल हैरासमेंट कमेटी ने मंगलवार को अपनी रिपोर्ट वाइस चांसलर प्रो अरुण ग्रोवर को सौंप दी। इस रिपोर्ट को पीयू प्रशासन से पुलिस ने भी मांगा है। बुधवार को रिपोर्ट की प्रति पुलिस को सौंप दी जाएगी।
रजिस्ट्रार प्रो एके भंडारी ने रिपोर्ट सौंपे जाने की पुष्टि की है। दूसरी ओर शिकायतकर्ता ने इस रिपोर्ट को चैलेंज करने की बात कही है। उसका आरोप है कि कमेटी में ज्यादातर सदस्य दोनों आरोपी प्रोफेसर्स के नजदीकी थी इसलिए रिपोर्ट अनफेयर नहीं हो सकती। इस इंक्वायरी से संबंधित दस्तावेज, अब तक उसे कमेटी ने नहीं दिए हैं। शिकायतकर्ता ने पीयू प्रशासन से वह गाइडलाइंस मांगी थी जिनके आधार पर जांच की जा रही है। 15 अप्रैल को यूबीएस की एक असिस्टेंट प्रोफेसर ने शिकायत की थी कि चेयरमैन प्रो एके वशिष्ठ और डीन फैकल्टी दिनेश गुप्ता ने उसके साथ छेड़छाड़ की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn